OpenLLM-France/wikimedia huggingface dataset:
# Yuvajana Sramika Rythu Congress Party

Yuvajana Sramika Rythu Congress Party o YSR Congress Party (telugu: వై యస్ ఆర్ కాంగ్రెస్ పార traduït: Youth, Labour and Peasant Congress Party) és un partit polític regional d'Andhra Pradesh a l'Índia, fundat per Siva Kumar el 2009 i dirigit des de 2011 per Y.S. Jaganmohan Reddy (conegut com a Jagan), fill de l'ex-primer ministre de l'estat Y. S. Rajasekhara Reddy (conegut com a YSR). Precisament el nom abreujat del partit recull les seves inicials. Jagan es va escindir del Partit del Congrés i va assolir la direcció del partit que ja havien fundat abans uns altres escindits que li eren lleials.
Descripció de la bandera: formada per tres bandes vertical, la primera blava, la del mig blanca i la darrera verda. Al centre en un disc taronja la cara de Y.S. Rajasekhar Reddy amb diverses escenes en un disc més gran que rodeja el disc taronja; aquestes escenes inclouen: Aarogya Sree, Indiramma Housing, Jalayagnam, Pensions, Lliure reemborsament i altres. El blau simbolitza l'aigua, la joventut, la consciència i l'orgull dels dalits; el blanc vol dir pau; i el verd representa el lema Harithandhra Pradesh, poder de les minories i de l'esperit humanitari. El símbol electoral és el ventilador de sostre.

## Branques

La branca d'estudiants és la Yuvajana Sramika Rythu Students Union o YSR Students Union. La seva bandera és vertical, amb el primer quart del pal dividit en tres bandes de colors blau, blanc i verd, amb les lletres YSRSU de color safrà en vertical a la banda blanca; la resta de la bandera és blanca tenint l'escut de l'entitat sota el qual tres paraules en color safrà, en dues línies (a la primera les paraules en lletres majúscules són "service" i "justice", i a la segona, centrada, "success".
La branca de la Juventud és la YSR Youth Wing, i utilitza la mateixa bandera que el partit matriu i una bandera horitzontal blava, blanca i verda amb inscripcions en telugu a les tres, a dalt i baix blanques i al mig de color vermell.
La branca de dones és la YSR Mahila Wing i utilitza la mateixa bandera que el partit matriu.
# Fight Night Round 3

Fight Night: Round 3 és un videojoc de boxa desenvolupat per EA Sports. És la continuació del Fight Night: Round 2, també d'EA Sports, que va ser llançat el 2005. El Round 3 va ser llançat el 22 de febrer del 2006 per l'Xbox, Xbox 360, PSP i PlayStation 2. La versió per la PlayStation 3 del videojoc va ser llançat el 6 de desembre del 2006.

## Punts clau del videojoc

Fight Night: Round 3 és el tercer títol de boxa d'EA Sports sota el nom Fight Night. En aquest títol es fa notar els millors gràfics i jugabilitat. L'"Impact Punches" és una de les característiques noves més importants, com també les lluites a l'ESPN Classic i un nou mode història, el qual el jugador lluita per obtenir popularitat en alguns combats patrocinats en l'ESPN. En canvi, com no passa en altres versions, Round 3 li falta el mode (HUD), que proporcionava les estadístiques de l'estamina i l'energia basada en els seus moviments d'atac.

## Versions

El videojoc ha sigut llançat en diferents consoles i hi ha algunes diferències entre les versions. A la coberta apareixen l'Arturo Gatti i en Micky Ward en totes les versions, excepte les versions de l'Xbox 360, PS3 i PSP que surt una foto de l'Oscar de la Hoya.

## La Crítica i premis

La revista Official Xbox Magazine va donar una qualificació de 10 al Fight Night: Round 3, el major resultat que podia donar la revista.
Va rebre el premi de la IGN com el Millor Videojoc Multijugador de no en línia de la PlayStation 3 al 2006.

## Referències

* ↑ «IGN.com presents The Best of 2006». Arxivat de l'original el 2007-01-10. [Consulta: 16 agost 2007].

## Enllaços externs

* (anglès) El videojoc a Arxivat 2007-08-31 a Wayback Machine. MobyGames (versió de PSP)
* (anglès) El videojoc a Arxivat 2007-07-29 a Wayback Machine. MobyGames (totes les altre versions)
# Força Aèria Ucraïnesa

La Força Aèria Ucraïnesa (en ucraïnès: Повітряні Сили України, transliterat: Povitryani Syly Ukrayiny) és la branca de les Forces Armades d'Ucraïna la funció de les quals és la vigilància de l'espai aeri d'Ucraïna. Va ser establerta el 17 de març de 1992, poc després de la dissolució de la Unió Soviètica, heretant part dels avions de la Força Aèria Soviètica que van quedar en territori del país. Des de llavors la Força Aèria Ucraïnesa ha anat reduint la seva grandària i actualitzant el seu material, encara que malgrat els seus esforços, en l'actualitat gran part del seu material és d'origen soviètic.

## Aeronaus i equipament

La Força Aèria Ucraïnesa compta amb les següents unitats:
| Aeronau | Origen | Tipus | Versions | En servei | Notes |
| Avions ||||||
| Mikoyan-Gurevich MiG-29 | Unió Soviètica | Avió de caça | MiG-29MiG-29MiG-29AMiG-29MMiG-29UBMiG-29MU1 | 80 | Les 5 unitats de la versió MiG-29MU1 són actualitzacions realitzades a Ucraïna. |
| Sukhoi Su-27 | Unió Soviètica | Avió de caça | Su-27 Su-27 Su-27C Su-27 Su-27UB | 36 |
| Aero L-39 Albatros | Txecoslovàquia | Avió d'atac lleuger i entrenament avançat | L-39L-39M1 | 39 |
| Sukhoi Su-24 | Unió Soviètica | Bombarder tàctic Avió de reconeixement | Su-24M/MKEl Su-24MR | 1323 |
| Sukhoi Su-25 | Unió Soviètica | Avió d'atac a terra | Su-25 Su-25UB Su-25K Su-25UTG Su-25M1 Su-25UBM1 | 36 | Les versions Su-25M1 i Su-25UBM1 són actualitzacions realitzades a Ucraïna. |
| Ilyushin Il-76 | Unió Soviètica | Avió de transport | Il-76 | 20 |
| Antonov An-24 | Ucraïna | Avió de transport | An-24 | 13 |
| Antonov An-26 | Ucraïna | Avió de transport | An-26 | 28 |
| Antonov An-70 | Ucraïna | Avió de transport | An-70 | 2 |
| Helicòpters ||||||
| Mil Mi-17 | Unió Soviètica | Helicòpter utilitari | Mi-17 | 100 |
| Mil Mi-8MSB1 | Unió Soviètica  Ucraïna | Helicòpter utilitari | Mi 8MSB1 | 0 | Modernització realitzada a Ucraïna, començaran a entrar en servei en 2011. |
| Mil Mi-24 | Unió Soviètica | Helicòpter de transport i atac | Mi-24 | 58 |
| Mil Mi-2MSB2 | Unió Soviètica  Ucraïna | Helicòpter de transport | Mi-2MSB2 | 0 | Modernització realitzada a Ucraïna, començaran a entrar en servei en 2011. |

## Galeria d'imatges

* Mikoyan-Gurevich MiG-29.
* Sukhoi El seu-27S.
* Antonov An-70.

## Referències

* ↑ «Ukrainian Army Aviation» (en anglès). MIASNl.com, 2011. Arxivat de l'original el 2021-01-30. [Consulta: 11 juny 2011].
# Francesco Calzona

Francesco Calzona (nascut el 24 d'octubre de 1968) és un entrenador de futbol italià que actualment dirigeix la selecció d'Eslovàquia i el club Nàpols de la Sèrie A italiana.

## Carrera com a jugador

Calzona va tenir una carrera molt curta com a jugador, va aparèixer tres vegades amb l'Arezzo a la Sèrie B i també va participar en una única copa d'Itàlia.

## Carrera com a entrenador

Calzona va treballar com a entrenador aficionat i distribuïdor de cafè durant els anys noranta; durant la temporada 1999-2000, mentre estava a càrrec dels aficionats toscans Tegoleto, va optar per dimitir i, en canvi, va suggerir contractar el nou entrenador amateur Maurizio Sarri com a substitut. Des d'aleshores, va passar a formar part del cos tècnic de Sarri, sent el seu principal ajudant en tots els seus treballs com a entrenador fins al Nàpols.
El 2020, es va incorporar al cos d'entrenadors d'Eusebio Di Francesco a Càller, després va tornar a Nàpols l'any següent per treballar al costat del nou entrenador en cap de l'equip, Luciano Spalletti.

### Selecció eslovaca

El 30 d'agost de 2022, Calzona va ser contractat com a nou entrenador de la selecció d'Eslovàquia. Després de Pavel Hapal, Calzona es va convertir en el segon entrenador no autòcton de l'equip i el primer d'origen no txecoslovac.
El 16 de novembre de 2023, després d'una victòria per 4-2 contra Islàndia, l'Eslovàquia de Calzona es va classificar per a la UEFA Euro 2024.

### Nàpols

El 19 de febrer de 2024, el Napoli va anunciar el nomenament de Calzona com a nou entrenador en cap per a la resta de la temporada, en substitució de Walter Mazzarri només dos dies abans de l'anada dels vuitens de final de la UEFA Champions League 2023-24 contra el Barcelona. En fer-ho, s'espera que Calzona treballi com a entrenador d'Eslovàquia i com a entrenador en cap del Nàpols durant la resta de la temporada 2023-24, convertint-lo en el primer entrenador de la Sèrie A que també exerceixi simultàniament com a entrenador de l'equip nacional d'un país estranger durant el seu període. Aquest va ser el tercer tècnic del Nàpols de la temporada, després que Mazzarri hagués substituït prèviament Rudi Garcia.

## Referències

* 1 2 3 4 «Lo staff tecnico del Napoli saluta Calzona: sarà il ct della Slovacchia di Hamsik» (en italià). Corriere dello Sport - Stadio, 09-07-2022. [Consulta: 30 agost 2022].
* ↑ «Francesco Calzona, da venditore di caffè ad allenatore in Serie A» (en italià). Fanpage.it, 28-09-2014. [Consulta: 30 agost 2022].
* ↑ «Potvrdené! Slovenská reprezentácia má nového trénera» (en eslovac). Aktuality.sk, 30-08-2022. [Consulta: 30 agost 2022].
* ↑ «Slovakia-Iceland | European Qualifiers 2024». UEFA.com, 16-11-2023. [Consulta: 16 novembre 2023].
* ↑ «Napoli, ufficiale l'arrivo di Calzona: esordio da brividi col Barcellona» (en italià). La Gazzetta dello Sport, 19-02-2024. [Consulta: 19 febrer 2024].
* ↑ «Calzona primo allenatore-ct in Italia: il doppio incarico con Napoli e Slovacchia, cosa dice il regolamento» (en italià). Goal.com, 19-02-2024. [Consulta: 19 febrer 2024].
# Força entre tres cossos

La força entre tres cossos és una força que no existeix en un sistema de dos objectes, però sí que apareix en un sistema de tres cossos, En general, si el comportament d'un sistema de més de dos objectes no pot ser explicat per les interaccions entre totes les parelles possibles, com a primera aproximació, això és degut a una força entre tres cossos.
La força forta sembla que té un comportament com aquests. Això és fonamentalment perquè els gluons, els mediadors de la interacció forta es poden emparellar entre ells. En física de partícules, les interaccions entre els tres quarks que componen els hadrons es pot descriure gràcies a un model de diquarks que pot ser equivalent a la hipòtesi de la força entre tres cossos. Hi ha cada vegada més proves que en el camp de la física nuclear hi ha una força entre tres cossos entre els nucleons

## Vegeu també

* Equacions de Faddéiev

## Referències

* B.A. Loiseau and Y. Nogami, "Three-Nucleon Force", Nucl. Phys. B2, 470 (1967). (anglès)
* H. Witala, W. Glöckle, D. Hüber, J. Golak, and H. Kamada, "Cross Section Minima in Elastic Nd Scattering: Possible Evidence for Three-Nucleon Force Effects", Phys. Rev. Lett. 81, 1183 (1998). (anglès)
* E. Epelbaum, A. Nogga, W. Glöckle, H. Kamada, Ulf-G. Meissner, and H. Witala, "Three-nucleon forces from chiral effective field theory", Phys. Rev. C 66, 064001 (2002). (anglès)
* P. Mermod et al., "Search for three-body force effects in neutron-deuteron scattering at 95 MeV", Phys. Lett. B 597, 243 (2004).(anglès)
# Francesc Larraz i Lordan

Francesc Larraz i Lordan (Esplugues de Llobregat, 7 d'agost de 1938) fou un futbolista català de la dècada de 1950.
Va néixer el 7 d'agost de 1938 a Esplugues de Llobregat, Catalunya. La seva mare s'anomenava Concha Lordan i el seu pare, Valentí Larraz. A l'edat de 20 anys es va convertir en un futbolista professional i en el 1958 va jugar en la posició de porter amb l'equip del Barcelona. Quan, després de gaudir de la seva glòria es va retirar voluntariamente del món del fútbol, va decidir obrir-se camí en el món industrial juntament amb la familia Almenara. Finalment, va acabar la seva reeixida trajectòria en el 2009 per dedicar-se a la seva família.

## Trajectòria

Es formà al FC Barcelona, jugant diverses temporades al filial CD Comtal. Jugà al primer equip durant la temporada 1958-59, però només disputà un partit oficial a la Copa de Fires. Jugà cedit al Racing de Santander i posteriorment al CE Sabadell, Xerez i UE Vic.

## Referències

* 1 2 3 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «Homenaje a los futbolistas de la generación de Helenio Herrera (1958-60)». Diari Sport, 11-05-2015. [Consulta: 7 maig 2016].

## Enllaços externs

* Perfil a BDFutbol
# Friedrich von Knauss

Friedrich von Knauss (7 de febrer de 1724, Aldingen a Ludwigsburg—14 d'agost de 1789, Viena) va ser un rellotger i inventor alemany que va construir mecanismes de rellotgeria capaços, de manera elemental, de tocar instruments musicals, escriure frases curtes o realitzar altres tasques individuals especialitzades. El seu pare, Ludwig Knauss, també va ser rellotger. Friedrich va tenir un germà, Ludwig Johann, del qual se suposa que va nàixer l'any 1715 (o 1716).
A partir de 1739, Friedrich va estar al servei de la cort del Gran Duc de Darmstadt i el 1749 es va fer "Hofmechanikus" o "mecànic de la Cort". El 1750, juntament amb el seu germà, va construir el famós "Kaiserliche Vorstellungsuhr", o Rellotge de la Representació Imperial. Uns dels seus invents més notoris, encara que no gaire reeixits, van ser quatre caps mecànics parlants, construïts el 1770. El seu escàs èxit es va deure al fet que, el 1779, l'Acadèmia de Ciències de Sant Petersburg va posar com a tema per a un concurs per a mecànics i fabricants de òrgans, la construcció d'un cap parlant, especificant que la màquina fos capaç de pronunciar les cinc vocals.
Durant l'any 1778, Knauss va ser reclutat com a capità de l'artilleria de Viena.

## Referències

* 1 2 Entry about Johann von Knauss at German watchmaker website.
* ↑ Entry about Friedrich's brother, Ludwig Johann, at German watchmaker website.
* ↑ Metzner, Paul. Crescendo of the Virtuoso: Spectacle, Skill, and Self-Promotion in Paris during the Age of Revolution. Berkeley: University of California Press, c1998 1998. §1.5.1, paragraph 19, as well as footnotes. Available online here.

## Enllaços externs

* Knauss (Knaus), Friedrich von (en alemany)
# Font del Plom (l'Estany)

La Font del Plom és una font del terme municipal de l'Estany, a la comarca del Moianès.
Està situada a 740 metres d'altitud, en el sector més occidental del terme, a la vall del torrent del Gomis. És a l'esquerra d'aquest torrent, a ponent de la Baga de Montfred i al nord-oest, dessota, del Pla de l'Àliga. És a prop i al nord-oest de la Font del Pollancre.

## Enllaços externs

* La Font del Plom en el seu entorn, a l'Institut Cartogràfic de Catalunya
# Flobecq

Flobecq (en picard Flôbek, neerlandès Vloesberg) és un municipi belga de la província d'Hainaut a la regió valona, de parla francòfona però amb facilitats lingüístiques. L'1 de gener del 2024 tenia 3.435 habitants.

## Referències

* ↑ «Les communes à facilités» (en francès). Universitat Laval. [Consulta: 22 setembre 2024].
* ↑ «BEVOLKINGSCIJFERS PER PROVINCIE EN PER GEMEENTE OP 1 JANUARI 2024 / CHIFFRES DE LA POPULATION PAR PROVINCE ET PAR COMMUNE, A LA DATE DU 1er JANVIER 2024» (en francès i neerlandès). Ministeri d'Interior de Bèlgica, 27-01-2024. [Consulta: 22 setembre 2024].
# Frare de Nova Irlanda

El frare de Nova Irlanda (Philemon eichhorni) és un ocell de la família dels melifàgids (Meliphagidae).

## Hàbitat i distribució

Habita els boscos de Nova Irlanda, a l'Arxipèlag Bismarck.

## Referències

* ↑ «Frare de Nova Irlanda». Cercaterm. TERMCAT, Centre de Terminologia. Rev. 22/04/2022(català)
# Frare fosc

El frare fosc (Philemon fuscicapillus) és un ocell de la família dels melifàgids (Meliphagidae).

## Hàbitat i distribució

Habita els boscos de Morotai, Halmahera i Bacan, a les Moluques septentrionals.

## Referències

* ↑ «Frare fosc». Cercaterm. TERMCAT, Centre de Terminologia. Rev. 22/04/2022(català)
# Fons Monetari Africà

El Fons Monetari Africà serà una institució financera de la Unió Africana, tot i que amb els anys les seves responsabilitats seran transferides al Banc Central Africà. Aquesta institució és una de les tres futures institucions financeres de la Unió Africana. Tindrà la seu a Yaoundé, al Camerun.

## Referències

* ↑ United Nations. Economic Commission for Africa; Organization of African Unity; African Center for Development and Strategic Studies; African Development Bank; African Institute for Economic Development and Planning. The establishment of an African monetary fund : structure and mechanism : a technical feasibility study (en anglès), 1985-02.
* ↑ UN. ECA. Technical Preparatory Committee of the Whole (6th : 1985 : Addis Ababa). Establishing the African Monetary Fund :: progress report. (en anglès). Addis Ababa: ONU, 1985-02-12.
# Fàbia (tribu)

La tribu Fàbia va ser una de les 35 tribus romanes amb dret de vot. El seu nom deriva de la Gens Fàbia, una de les famílies més antigues de la ciutat. Sembla que el seu territori se situava a la riba dreta del Tíber. Un festival romà celebrat l'1 de juny en honor de Ceres portava el nom de Fabària (Fabaria).

## Referències

* ↑ «tribus Fabia: a Pleiades place resource» (en anglès). [Consulta: 11 agost 2018].
# Fritz Malata

Fritz Malata (Viena, 29 de setembre de 1882 - Frankfurt del Main, 20 de gener de 1949) va ser un pianista alemany.
En un principi a rebre una formació d'enginyeria el 1907-1909. va treballar com a enginyer als EUA. L'any 1911, sota la influència del director d'orquestra Fritz Steinbach, va decidir dedicar-se a la música. Va estudiar durant un temps al Conservatori de Colònia amb Lazzaro Uzielli, el 1913-1914. va treballar com a tutor i ajudant de Steinbach, que ocupava el càrrec de director general de música de Colònia. L'any 1914 va guanyar el concurs de pianistes de Colònia, celebrat cada dos anys pel famós fabricant de pianos Rud Ibach Sohn. Després va ser professor durant un breu temps a Bonn, i el 1916-1948. - al Conservatori Hoch de Frankfurt. El 1922 va ser un dels fundadors de la Societat Internacional per la Música Contemporània. Autor de transcripcions per a piano de Johann Sebastian Bach. Es va suïcidar.
La seva filla Veronica Malata (1915–2008) es va convertir en una famosa artista tèxtil a Àustria.

## Referències

* ↑ «IBACH-Wettbewerb und IBACH-Preis». Arxivat de l'original el 2016-03-04. [Consulta: 4 agost 2015].
* ↑ «Veronika Malata. Textile Kostbarkeiten. Sonderausstellung im SMCA-Haupthaus». Arxivat de l'original el 2016-03-04. [Consulta: 4 agost 2015].
# Fort William

«Fort William» té aquests significats:
* Fort William (Ontario), població de la província canadenca d'Ontario
* Fort William (Terranova)
* Fort William (Nova Escòcia)
* Fort William, un històric assentament i comunitat al voltant del riu Ottawa (a Sheenboro, Quebec)
* Fort William (Ghana), una fortificació a Cape Coast
* Fort William (Wydah), una fortificació britànica a la costa del actual Benín
* Fort William (Calcuta), antiga fortificació al centre de Calcuta
* Fort William (Escòcia), població de les Terres Altes
* Fort William (Massachusetts), antic nom de l'actual Fort Independence al port de Boston
* Fort Amsterdam, abans anomenat Fort William, a Nova York
* Fort William (Colorado), un post fronterer també conegut com a Bent's Old Fort
* Fort William (Florida)
* Fort William (Kentucky), fortificació fronterera de 1785
* Fort William (Oregon), establiment comercial de pells al comtat d'Oregon
* Fort William o Fort Laramie població dels Estats Units a l'estat de Wyoming
# Fort Wayne

Fort Wayne és una ciutat ubicada al comtat d'Allen a l'estat d'Indiana, Estats Units d'Amèrica, de 251.591 habitants segons el cens de l'any 2008 i amb una densitat de 1.006,1 per km². Fort Wayne és la 2a ciutat més poblada d'Indiana per darrere d'Indianapolis, i la 73a més poblada del país. L'actual alcalde és Tom Henry.

## Personatges il·lustres

* Dick York, actor.

## Enllaços externs

* Pàgina Oficial de Fort Wayne (anglès)
# Foxit Reader

Foxit Reader és un lector de PDF multilingüe. Tant els lectors de la versió bàsica i completa es poden descarregar de franc. Foxit Reader és notable pel seu curt temps de càrrega del fitxer de mesura petita, i ha estat comparat favorablement a Adobe Reader.

## Referències

* ↑ «PC World, Foxit (PDF) Reader review» (en anglès). Pcworld.com. Arxivat de l'original el 2010-07-03. [Consulta: 12 maig 2010].
# Foxhound americà

El gos de caça de guineus americà, més conegut com a foxhound americà és una raça de gos molt propera al foxhound anglès, són gossos que es guien per l'olfacte per caçar guineus.

## Història

El 1650 Robert Brooke va portar per a l'administració de la colònia britànica que era Nord-amèrica una gossada de gossos de caça, que es va convertir en l'arrel de moltes de les línies de gossos caçadors nord-americans. Aquests gossos van romandre en la família Brooke prop de 300 anys.
George Washington va rebre gossos caçadors de guineu francesos, com el gran gos de caça blau de Gascunya com a regal del Marquès de Lafayette. Molts dels gossos que Washington ja tenia eren descendents de la família Brooke, així que quan els va creuar amb els francesos, va començar a desenvolupar-se la raça fins a arribar a l'actual foxhound americà.

## Vegeu també

* Foxhound
* Foxhound anglès

## Referències

* American Kennel Club. "American Foxhound Standard". http://www.akc.org/breeds/american_foxhound/index.cfm. Retrieved 1 October 2012.
* http://www.akc.org/breeds/american_foxhound/index.cfm
# Foxy Brown

Foxy Brown és un thriller blaxploitation estatunidenc dirigit per Jack Hill, estrenat el 1974. Ha estat doblada al català.

## Argument

Foxy Brown vol venjar el seu promès (agent del govern) mort per un gàngster.

## Repartiment

* Pam Grier: Foxy Brown
* Antonio Fargas: Link Brown
* Peter Brown: Steve Elias
* Terry Carter: Michael Anderson
* Kathryn Loder: Katherine Wall
* Harry Holcombe: el jutge Fenton
* Sid Haig: Hays
* Juanita Brown: Claudia
* Sally Ann Stroud: Deb
* Bob Minor: Oscar
* Tony Giorgio: Eddie
* Fred Lerner: Bunyon
* Judith Cassmore: Vicki
* H.B. Haggerty: Brandi
* Boyd 'Red' Morgan: Slauson
* Robert Nadder: Químic
* Brenda Venus: Jennifer
* Kimberly Hyde: Arabella
* Jon Cedar: El Doctor Chase
* Ed Knight: Adams
* Esther Sutherland: la infermera Crockett

## Banda original

* Foxy Brown Soundtrack estrenada a Motown 1974 de Willie Hutch de 32:20 min.
* Chase 2:31
* Theme of Foxy Brown 2:24
* Overture of Foxy Brown 0:57
* Hospital Prelude of Love Theme 2:50
* Give me some of that Good Old Love 3:42
* Out There 2:42
* Foxy Lady 4:02
* You Sure Know How to Love Your Man 3:50
* Have You Ever Asked Yourself Why (All About Money Game) 3:25
* Ain't That (Mellow, Mellow) 2:58
* Whatever You Do (Do It Good) 3:03

## Referències

* ↑ esadir.cat. Foxy Brown. esadir.cat.
* ↑ «Foxy Brown». The New York Times.
* ↑ allmusic.com
# Gastrotheca aureomaculata

Gastrotheca aureomaculata és una espècie de granota de la família del hemipràctids. Va ser descrit com a per Doris M. Cochran i Coleman J. Goin el 1970.
Era una espècie comuna, però la població minva per l'ocàs de la qualitat de l'hàbitat. No s'ha enregistrat almenys des dels anys 60 Viu al bosc nebulós als vessants orientals de la Serralada Central al centre-sud de Colòmbia (departaments de Cauca i Huila), a 2000-2600 m d'altitud.
Les amenaçes importants per a aquesta espècie són la destrucció de l'hàbitat per a l'extracció de fusta i l'agricultura, inclòs el cultiu de cultius il·legals i la contaminació de l'aigua.

## Referències

* ↑ Cochran, Doris M.; Goin, Coleman J. «Frogs of Colombia» (en anglès). Bulletin of the United States National Museum, 288, 1970, pàg. 1–655. DOI: 10.5479/si.03629236.288.1.
* 1 2 SSC Amphibian Specialist Group «Gold-spotted Marsupial Frog Gastrotheca aureomaculata» (en anglès). Llista Vermella de la UICN, 2018. DOI: 10.2305/iucn.uk.2018-2.rlts.t55324a85896495.en.
* ↑ Frost, Darrel R. «Gastrotheca aureomaculata Cochran and Goin, 1970» (en anglès). Amphibian Species of the World: an Online Reference, 2022. DOI: 10.5531/db.vz.0001.